《祭粹古云代》
宋代·释善珍

乌乎古云，蔚有时誉。
执古刀尺，割弃华组。
宿钞成山，臆断意取。
群疑塞胸，耳领心悟。
汲汲著书，恢恢养士。
猗公之起，惟皇有旨。
猗法之嗣，惟北峰有子。
远矣北峰，曰公是似。
胡不百年，后学之思。
公不百年，后学思之。
矧予卜邻，岁寒畴依。
稚予阅朋，至老无几。
惟茲不靡，昭然永垂。

作者简介：释善珍（一一九四～一二七七《续补高僧传》作生绍兴甲寅，卒嘉定丁丑，误提前了一个甲子），字藏叟，泉州南安（今福建南安东）人，俗姓吕。年十三落发，十六游方，至杭，受具足戒。谒妙峰善公于灵隐，入室悟旨。历住里之光孝、承天，安吉之思溪圆觉、福之雪峰等寺。后诏移四明之育王、临安之径山。端宗景炎二年五月示寂，年八十四。有《藏叟摘稿》二卷。事见《补续高僧传》卷一一、《续灯正统》卷一一。　释善珍诗，以日本宽文十二年藤田六兵卫刊本（藏日本内阁文库）为底本，编为一卷。